Giardino dell'Amore

Giardino dell'Amore (Maitasunaren Lorategia) Bernardino da Asolak egindako margolana da. 1535 eta 1550 artean egina, egun Londresko National Galleryn dago gordeta. Dimentsioak: 221 × 148.3 zm.

 Egiletza 
Aurretik, margolana Giorgioneren eskolari egozten zitzaion. Figuren jantziek 1540tik aurrerako data eta Bresciako giroa iradokitzen dute.

 Deskribapena 
Margolanaren gaia "maitasunaren lorategia"ren irudizko bat dela pentsatu da, aurreko planoan dagoen bikotearen ezaugarriak (loreak, musika tresnak eta uso pare bat) eta atzeko planoan besarkatzen ari den bikotea kontuan hartuta.

Bi bikote dotore jantzita musika jotzen aritu dira errekatxo baten ertzean. Aurrean dagoen gazteak biolina jotzeari utzi dio beste ertzean dagoen bikote maitemindua ikusteko. Emakumea bere maitalearen ondoan etzanda dago, eta laute bat eta musika-tresnak belar gainean abandonatuta daude. Musika eta instrumentuak jotzea maiz lotzen dira maitasun-harremanekin garai hartako artean eta idazketan. Aurrean dagoen bikotearen ondoan dauden uso bikoteak eta emakumeak eskuetan dituen arrosek –biak Venusen, maitasunaren jainkosaren, atributuak– maitale ere badirela iradokitzen dute.

 Erreferentziak 

 Kanpo estekak 
 :National Galleryren webguneko fitxa.

Kategoria:National Galleryren bildumak
Kategoria:Bernardino da Asolaren margolanak
Kategoria:Margolan erotikoak
Kategoria:1550eko margolanak
Kategoria:Italiako margolanak
Kategoria:XVI. mendeko margolanak